CELEX: 62010CN0149
Language: sk
Date: 2010-03-29 00:00:00
Title: Vec C-149/10: Návrh na začatie prejudiciálneho konania, ktorý podal Dioikitiko Efeteio Thessalonikis (Grécko) 29. marca 2010 — Zoi Chatzi/Ypourgos Oikonomikon

5.6.2010   
            
            
               SK
            
            
               Úradný vestník Európskej únie
            
            
               C 148/20
            
         Návrh na začatie prejudiciálneho konania, ktorý podal Dioikitiko Efeteio Thessalonikis (Grécko) 29. marca 2010 — Zoi Chatzi/Ypourgos Oikonomikon
   (Vec C-149/10)
   2010/C 148/30
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Dioikitiko Efeteio Thessalonikis
   
      Účastníci konania pred vnútroštátnym súdom
   
   
      Odvolateľka: Zoi Chatzi
   
      Odporca: Ypourgos Oikonomikon
   
      Prejudiciálne otázky
   
   
               1.
            
            
               Je možné domnievať sa, že prostredníctvom doložky 2 ods. 1 smernice Rady 96/34/ES z 3. júna 1996 o rámcovej dohode o rodičovskej dovolenke uzavretej medzi UNICE, CEEP a ETUC vykladanej na základe článku 24 Charty základných práv Európskej únie, ktorý sa týka práv dieťaťa, a s ohľadom na zvýšenie úrovne ochrany týchto práv, ktorú zaviedla uvedená charta, je zároveň ustanovené právo na rodičovskú dovolenku podľa dieťaťa, čiže priznanie jedinej rodičovskej dovolenky v prípade narodenia viacerých detí znamená porušenie článku 21 Charty základných práv Európskej únie, lebo ide o diskrimináciu na základe narodenia a obmedzenie práva viacerých súrodencov, ktoré je nezlučiteľné so zásadou proporcionality?
            
         
               2.
            
            
               V prípade zápornej odpovede na otázku č. 1 má sa pojem „narodenie“ v zmysle doložky 2 ods. 1 smernice 96/34/ES vykladať v tom zmysle, že pre pracujúcich rodičov sa stanovuje dvojité právo na rodičovskú dovolenku, ktoré sa zakladá na skutočnosti, že dvojité tehotenstvo končí dvomi po sebe nasledujúcimi narodeniami (dvojčiat), alebo v tom zmysle, že rodičovská dovolenka sa priznáva iba z dôvodu narodenia bez ohľadu na počet narodených detí, pričom by za týchto okolností nebola porušená rovnosť pred zákonom, ktorá je zakotvená v článku 20 Charty základných práv Európskej únie?